Mamlakat sog‘liqni saqlash vazirligi 60 yoshdan kattalar, tibbiyot xodimlari va xatar guruhidagilarni vaksinaning uchinchi dozasi bilan emlashni tavsiya qilgan. Foto: AP Photo/Vincent Thian Chexiyada aholini koronavirusga qarshi vaksinaning uchinchi dozasi bilan emlash boshlanadi, deb xabar berdi Associated Press. Xabarga ko‘ra, mamlakat sog‘liqni saqlash vazirligi 60 yoshdan kattalar, tibbiyot xodimlari va xatar guruhidagilarni vaksinaning uchinchi dozasi bilan emlashni tavsiya qilgan. Uchinchi doza sifatida Pfizer va Moderna vaksinalaridan foydalaniladi. Pandemiya boshlanganidan buyon Chexiyada koronavirus yuqtirish bilan bog‘liq 1,6 mln holat qayd etilgan, 30 mingga yaqin bemor vafot etgan. Mamlakatda 5,9 mln kishi vaksinaning ikki dozasi bilan emlangan.